# **Gode råd til din jobsamtale**

## **Inden jobsamtalen**

Det er vigtigt at være godt forberedt til samtalen, da det viser, at du interesseret i jobbet. Når du er velforberedt, vil du også være mindre nervøs. Du kan starte med at læse stillingsopslaget grundigt igennem og med fordel læse din ansøgning igen. Hvis arbejdspladsen har nogle bestemte krav, så tænk over, hvordan du lever op til dem. Eksempelvis, hvis der står i opslaget, at det er vigtigt, at du kan tage ansvar, så tænk over, hvordan du i hverdagen tager ansvar med skoleopgaver eller opgaver derhjemme. Det kan også være, at du har tidligere erfaring, som kan være relevant at inddrage.

Det er ikke til at vide, hvilke spørgsmål du vil blive stillet til jobsamtalen, men det er en god idé, at du forbereder dig på nogle spørgsmål:

* *Hvem er du, og hvordan er du som person?*
* *Hvorfor søger du netop stillingen hos dem?*
* *Hvad forventer du af jobbet og arbejdspladsen?*
* *Hvad er dine fremtidsplaner?*
* *Hvorfor skal de vælge at ansætte netop dig?*

Når du hjemmefra har øvet dig på at svare på disse spørgsmål, så er du godt forberedt til jobsamtalen! 👍

## **Til jobsamtalen**

Du skal møde op i god tid til samtalen. Forsinkelser kan give et dårligt førstehåndsindtryk.

Du skal sørge for at klæde dig ’ordentlig’ på. Det vil sige hverken for fin og pyntet, men heller ikke for afslappet. Til jobsamtalen kan du spørge ind til arbejdstider og -opgaver, løn og høre nærmere om jobbet. Det er en god idé at have nogle spørgsmål klar til dem, som du har undret dig over.

## **Efter jobsamtalen**

Hvis du får jobbet, håber vi, at du bliver rigtig glad for dit nye job og får gode erfaringer med dig.

Hvis du ikke får jobbet, er det en god ide at spørge ind til, hvorfor det gik til en anden.

Vi hjælper dig også gerne med at blive klædt på til samtalen. Du kan ringe til os på 2999 9605 mandag til torsdag kl 9-15 og fredag kl 9-14 eller fang os på JKUfritidsjob@kk.dk